கேள்வி: செந்தமிழ்க் கல்லூரி, மதுரை குறித்து விரிவாக சொல்லுங்கள்.
பதில்: மதுரையில் உள்ள செந்தமிழ்க் கல்லூரி தமிழ்க் கல்லூரிகள் ஒன்று. மதுரையில் பாண்டித்துரைத் தேவர் 14-09-1901 அன்று மதுரைத் தமிழ்ச்சங்கம் நிறுவினார். * தமிழ்க்கல்லூரிகள் தோற்றுவித்தல், * சுவடிகளைத் தேடியும், வெளிவந்த பழைய நூல்களையும் பதிப்பித்தல், * தமிழ்த் தேர்வுகள் நடத்துதல், * மேலைநாட்டு ஆய்வுக் கோணத்தில் தமிழை ஆய்தல், * மேலைநாட்டு நூல்களைத் தமிழில் மொழிபெயர்த்தல், * சேதுபதி செந்தமிழ்க் கலாசாலை என்னும் பெயரால் மாணவர்களுக்கு உண்டி உறையுள் வழங்கித் தமிழ் இலக்கண இலக்கியங்களைக் கற்பித்தல் ஆகிய குறிக்கோள்களுடன் அது செயல்பட்டுவந்தது. இதன் குறிக்கோளின்படி 1957-ஆம் ஆண்டு செந்தமிழ்க்கல்லூரி தோற்றுவிக்கப்பட்டது. இதில் தமிழ் பயின்று, தேர்வில் வெற்றி பெற்றவர்களுக்குப் ‘பண்டிதர்’ என்னும் பட்டம் வழங்கப்பட்டுவந்தது. சில ஆண்டுகளுக்குப் பின்னர் இந்தக் கல்லூரி சென்னைப் பல்கலைக் கழக வரம்புக்குள் கொண்டுவரப்பட்டது.